**ส่วนที่** 1

**สภาพทั่วไปและข้อมูลพื้นฐาน**

1. **ด้านกายภาพ**
   1. **ที่ตั้งของหมู่บ้าน/ชุมชน/ตำบล**

องค์การบริหารส่วนตำบลห้วยไร่ ตั้งอยู่ทิศตะวันออกเฉียงเหนือของอำเภอหล่มสักระยะห่างจากที่ว่าการอำเภอหล่มสักประมาณ 11 กิโลเมตร ตามเส้นทางถนนบ้านติ้ว - หล่มสัก 8 กิโลเมตร ต่อถนน บ้านติ้ว – ท่าอิบุญ

อาณาเขตขององค์การบริหารส่วนตำบลห้วยไร่

- ทิศเหนือ มีอาณาเขตติดต่อกับ ตำบลท่าอิบุญ อำเภอหล่มสัก

- ทิศใต้ มีอาณาเขตติดต่อกับ ตำบลบ้านติ้ว อำเภอหล่มสัก

- ทิศตะวันออก มีอาณาเขตติดต่อกับ ตำบลหลักด่าน อำเภอน้ำหนาว

- ทิศตะวันตก มีอาณาเขตติดต่อกับตำบลบ้านโสกและตำบลสักหลง อำเภอหล่มสัก


- **อาณาเขต**

ตำบลห้วยไร่มีพื้นที่ประมาณ 61,188.5 ไร่ หรือประมาณ 98 ตารางกิโลเมตร

- เป็นภูเขา 24,300 ไร่ คิดเป็น 39.71 เปอร์เซ็นต์

- เป็นพื้นราบ 31,188 ไร่ คิดเป็น 52.11 เปอร์เซ็นต์

- เป็นแหล่งน้ำ 5,000 ไร่ คิดเป็น 8.18 เปอร์เซ็นต์



**1.2 ลักษณะภูมิประเทศ**

ตำบลห้วยไร่มีลักษณะภูมิประเทศส่วนใหญ่เป็นที่ราบสูง เป็นพื้นที่แม่น้ำป่าสักไหลผ่าน และ รับน้ำจากอ่างเก็บน้ำปากห้วยขอนแก่นลักษณะของดินเป็นดินร่วนปนทราย ซึ่งมีสภาพดีเหมาะแก่การเพาะปลูก การเกษตร พื้นที่ราบลุ่มเป็นดินสภาพดินดี เหมาะแก่การส่งเสริมเกษตรแผนใหม่ มีระบบชลประทานไหลผ่านเหมาะแก่การเพาะปลูกพืชไร่เกือบทุกชนิด ทั้งนี้เกษตรจะทำนาได้ปีละ 2 ครั้ง คือนาปี และนาปรัง หลังจากฤดูทำนาประชากรจะประกอบอาชีพเกษตรกรรม เช่นจะใช้ที่ดินปลูกพืช หน่อไม้ฝรั่ง ข้าวโพด โหระพา พริก มะเขือ กะหล่ำฯลฯ พืชสวนเช่น มะพร้าว กล้วย มะขาม เป็นต้น

**1.3 ลักษณะภูมิอากาศ**

ตำบลห้วยไร่ มีลักษณะภูมิอากาศโดยทั่วไปเป็นแบบมรสุม 3 ฤดู แบบเขตร้อนชื้น อยู่ในเขตอิทธิพลของกระแสลมมรสุมตะวันตกเฉียงใต้ กระแสลมมรสุมตะวันออกเฉียงใต้ และกระแสลมตะวันออกเฉียงเหนือ ซึ่งทำให้อุณหภูมิโดยทั่วไปจะร้อนชื้นในช่วงฤดูร้อนและหนาวถึงหนาวจัดในช่วงฤดูหนาว สภาพดินฟ้าอากาศค่อนข้างรุนแรง คือในฤดูหนาวอากาศจะหนาวจัด เพราะมีพื้นที่เป็นป่า และภูเขาเป็นส่วนใหญ่ ในฤดูร้อนอากาศจะร้อน เนื่องจากป่าไม้มีน้อยเพราะถูกบุกรุกทำลาย ส่วนในฤดูฝน ฝนจะตกชุกในพื้นที่ๆ ซึ่งอยู่ใกล้ภูเขา และในบางปีมีน้ำไหลหลาก จากภูเขาสู่พื้นที่ราบลุ่มต่ำ อย่างรวดเร็ว และรุนแรง ทำให้เกิดอุทกภัยในเขตพื้นที่ชุมชนที่อยู่อาศัยและพื้นที่เกษตรกรรมสามารถแบ่งฤดูกาลออกได้เป็น 3 ฤดู คือ

1) ฤดูร้อน เริ่มตั้งแต่เดือนมีนาคม – มิถุนายน เป็นช่วงที่ได้รับอิทธิพลจากลมมรสุมตะวันออกเฉียงใต้ พัดพามาจากบริเวณความกดอากาศสูงในทะเลจีนใต้ ซึ่งเป็นลมร้อนชื้นมีอุณหภูมิโดยเฉลี่ยประมาณ 21 – 40 องศาเซลเซียส อุณหภูมิต่ำสุดในช่วงเดือนมีนาคม ประมาณ 16 องศาเซลเซียส ในพื้นที่เขาสูงและป่าไม้ อุณหภูมิสูงสุดในช่วงเดือนเมษายน ประมาณ 35 - 40 องศาเซลเซียส

2) ฤดูฝน เริ่มต้นตั้งแต่เดือนกรกฎาคม – ตุลาคม เป็นช่วงที่ได้รับอิทธิพลจากลมมรสุมตะวันตกเฉียงใต้ซึ่งพัดมาจากมหาสมุทรอินเดีย มีอุณหภูมิโดยเฉลี่ยประมาณ 21 – 35 องศาเซลเซียส อุณหภูมิต่ำสุดในช่วงเดือนตุลาคม ประมาณ 20 องศาเซลเซียส และสูงสุดในช่วงเดือนกรกฎาคม ประมาณ 37 มิลลิเมตร

3) ฤดูหนาว เริ่มตั้งแต่เดือนพฤศจิกายน – กุมภาพันธ์ เป็นช่วงที่ได้รับอิทธิพลจากลมมรสุมตะวันออกเฉียงเหนือ โดยเฉพาะร่องอากาศหนาวจากประเทศลาวซึ่งจะมีอากาศหนาวเย็นจากประเทศจีนเคลื่อนตัวลงมายังประเทศลาวและเข้าถึงจังหวัดเพชรบูรณ์ ซึ่งเป็นร่องหุบเขาในพื้นที่บริเวณเขาสูงจะมีอากาศหนาวเย็นจัดอุณหภูมิประมาณ 5.5 องศาเซลเซียส ในเดือนธันวาคมและอุณหภูมิโดยเฉลี่ยในช่วงฤดูหนาวประมาณ 16 – 19 องศาเซลเซียส พื้นที่มีอากาศหนาวเย็นจัด ได้แก่ พื้นที่เขาสูง

**1.4 ลักษณะของดิน**

กลุ่มชุดดินในเขตตำบลห้วยไร่ มีอยู่จำนวน 9 ชุดดิน ซึ่งส่วนใหญ่เป็นดินที่มีความอุดมสมบูรณ์ต่ำ จะต้องมีการปรับปรุงสภาพดินโดยการใส่ปุ๋ยอินทรีย์และปุ๋ยเคมีผสม เพื่อให้เหมาะสมกับ

การเพาะปลูกพืชตามความเหมาะสมของพื้นที่ โดยสามารถจำแนกดินตามประเภทชุดดินได้ ดังนี้

**ชุดดินนครปฐม กลุ่มชุดดินที่ 7**  การกำเนิด เกิดจากตะกอนน้ำพาบริเวณส่วนต่ำของสันดินริมน้ำสภาพพื้นที่ ราบเรียบถึงค่อนข้างราบเรียบ ความลาดชัน 1-3 % การระบายน้ำ ดีปานกลางถึงค่อนข้างเลว การไหลบ่าของน้ำบนผิวดินช้า การซึมผ่านได้ของน้ำปานกลาง

ชุด**ดินหล่มสัก กลุ่มชุดดินที่ 15** การกำเนิด เกิดจากตะกอนน้ำพาบริเวณส่วนต่ำของเนินตะกอนรูปพัดและที่ราบระหว่างเขา และที่ราบน้ำท่วม สภาพพื้นที่ราบเรียบถึงค่อนข้างราบเรียบ ความลาดชัน

0-2 % การระบายน้ำค่อนข้างเลว การไหลบ่าของน้ำบนผิวดินช้า การซึมผ่านได้ของน้ำช้า

**ชุดดินม่วงค่อม กลุ่มชุดดินที่ 25** การกำเนิด เกิดจากตะกอนน้ำพามาทับถมบริเวณเนินตะกอนรูปพัด สภาพพื้นที่ ราบเรียบถึงค่อนข้างราบเรียบ ความลาดชัน 0- 2 % การระบายน้ำ ดีปานกลางถึงค่อนข้างเลว การไหลบ่าของน้ำบนผิวดินช้า การซึมผ่านได้ของน้ำช้า

**ชุดดินดงยางเอน กลุ่มชุดดินที่ 33** การกำเนิด เกิดจากตะกอนน้ำพาบริเวณสันดินริมน้ำและเนินตะกอนรูปพัด สภาพพื้นที่ ค่อนข้างราบเรียบถึงเป็นลูกคลื่นลอนลาดเล็กน้อย ความลาดชัน 1-5 %  
การระบายน้ำ ดีปานกลาง การไหลบ่าของน้ำบนผิวดินช้า การซึมผ่านได้ของน้ำปานกลาง

**ชุดดินเพชรบูรณ์ กลุ่มชุดดินที่ 36** การกำเนิด เกิดจากตะกอนน้ำพาทับถมบนหินตะกอนพวกหินทราย หินดินดาน หรือหินทรายแป้ง บริเวณเนินตะกอนรูปพัด สภาพพื้นที่ ลูกคลื่นลอนลาดเล็กน้อยถึงลูกคลื่นลอนลาด ความลาดชัน 2-12 % การระบายน้ำดีปานกลาง การไหลบ่าของน้ำบนผิวดินช้าถึงปานกลาง

**ชุดดินท่าม่วง กลุ่มชุดดินที่ 38**  การกำเนิด เกิดจากตะกอนน้ำพาบริเวณสันดินริมน้ำ สภาพพื้นที่ ราบเรียบถึงเป็นลูกคลื่นลอนลาดเล็กน้อย ความลาดชัน 0-3 % การระบายน้ำดีปานกลาง การไหลบ่าของน้ำบนผิวดินช้า การซึมผ่านได้ของน้ำ ปานกลาง

**ชุดดินแม่ริม มีความลาดชัน 5-12% กลุ่มชุดดินที่ 48** การกำเนิด ตะกอนน้ำพา ส่วนใหญ่เป็นพวกกรวดและหินมนเล็กบริเวณเนินตะกอนรูปพัด หรือตะพักลำน้ำ สภาพพื้นที่ ลูกคลื่นลอนลาดเล็กน้อยถึงเป็นเนินเขา ความลาดชัน 3-35 % การระบายน้ำดี การไหลบ่าของน้ำบนผิวดินช้าถึงเร็ว การซึมผ่านได้ของน้ำปานกลาง

**ชุดดินสกล กลุ่มชุดดินที่ 49**  การกำเนิด เกิดจากตะกอนลำน้ำ หรือจากการผุพังสลายตัวอยู่กับที่ หรือจากการสลายตัวผุพังแล้วเคลื่อนย้ายมาทับถมในระยะทางไม่ไกลนักของวัสดุเนื้อค่อนข้างหยาบ วางทับอยู่บนชั้นดินที่เกิดจากการสลายตัวผุพังของหินหรือจากวัตถุต้นกำเนิดดินที่ต่างชนิดกัน พบบริเวณที่ดอน เป็นดินตื้นถึงตื้นมากถึงชั้นลูกรัง มีการระบายน้ำดีปานกลาง เนื้อดินบนเป็นดินร่วนปนทราย

**ชุดดินพื้นที่ลาดชันเชิงซ้อน หน่วยที่ 3 กลุ่มชุดดินที่ 62** ประกอบด้วยพื้นที่ภูเขาและเทือกเขาซึ่งมีความลาดชันมากกว่า ร้อยละ 35 ลักษณะและสมบัติของดินที่พบไม่แน่นอน มีทั้งดินลึกและดินตื้น มีความอุดมสมบูรณ์แตกต่างกันแล้วแต่ชนิดของวัตถุต้นกำเนิด มักมีเศษหินหรือก้อนหินโผล่กระจัดกระจายทั่วไป

1. **ด้านการเมือง/การปกครอง**

2.1 เขตการปกครอง องค์การบริหารส่วนตำบลห้วยไร่แบ่งการปกครองออกเป็น 13 หมู่บ้าน รายละเอียด ดังนี้

หมู่ที่ 1 ชื่อ บ้านท่าช้าง

หมู่ที่ 2 ชื่อ บ้านท่าช้าง

หมู่ที่ 3 ชื่อ บ้านห้วยไร่

หมู่ที่ 4 ชื่อ บ้านร่องคู

หมู่ที่ 5 ชื่อ บ้านวังร่อง

หมู่ที่ 6 ชื่อ บ้านแก่งยาว

หมู่ที่ 7 ชื่อ บ้านร่องคูใต้

หมู่ที่ 8 ชื่อ บ้านวังขอนดู่

หมู่ที่ 9 ชื่อ บ้านหัวนาขาม

หมู่ที่ 10 ชื่อ บ้านหัวนาท่าช้าง

หมู่ที่ 11 ชื่อ บ้านโป่งช้าง

หมู่ที่ 12 ชื่อ บ้านปากเหมืองแบ่ง

หมู่ที่ 13 ชื่อ บ้านท่าหนองฮี

พื้นที่มีทั้งหมด 98 ตารางกิโลเมตร

ห่างจากกรุงเทพฯ ประมาณ 397 กิโลเมตร

ห่างจากที่ว่าการอำเภอเมืองประมาณ 50 กิโลเมตร

ห่างจากศาลากลางจังหวัดประมาณ 50 กิโลเมตร

**- 2.2 การเลือกตั้ง**

แบ่งเขตเลือกตั้งออกเป็น.......13................เขต

จำนวนผู้มีสิทธิเลือกตั้ง........5,914............คน

จำนวนผู้ไปใช้สิทธิเลือกตั้ง.......4,909.........คน

(ข้อมูล ณ วันที่........12 ตุลาคม 2556........)

ที่มา: สำนักงานคณะกรรมการเลือกตั้งประจำจังหวัด สำนักทะเบียนอำเภอ/สำนักทะเบียนท้องถิ่น

**3.ประชากร**

**3.1 ข้อมูลเกี่ยวกับจำนวนประชากร**

|  |  |  |  |  |  |
| --- | --- | --- | --- | --- | --- |
| **รายการ** | **ปี 2560** | **ปี 2561** | **ปี 2562** | **ปี 2563** | **ปี 2564** |
| ประชากรชาย | 3,756 | 3,770 | 3,752 | 3,752 | 3,719 |
| ประชากรหญิง | 4,080 | 4,073 | 4,076 | 4,087 | 4,082 |
| รวมประชากร | 7,836 | 7,843 | 7,828 | 7,839 | 7,801 |
| ครัวเรือน | 2,185 | 2,209 | 2,216 | 2,246 | 2,267 |

ที่มา : สำนักทะเบียนอำเภอ/สำนักทะเบียนท้องถิ่น ณ วันที่ 9 กันยายน 2564

**3.2 ช่วงอายุและจำนวนประชากร**

|  |  |  |  |  |
| --- | --- | --- | --- | --- |
| **ช่วงอายุ** | **ชาย** | **หญิง** | **รวม** | **ประเภทประชากร** |
| อายุต่ำกว่า 18 ปี | 726 | 710 | 1,436 | เยาวชน |
| อายุ 18-60 ปี | 2,350 | 2,505 | 4,855 | ประชากร |
| อายุมากกว่า 60 ปี | 642 | 865 | 1,507 | ผู้สูงอายุ |

ที่มา : สำนักทะเบียนอำเภอ/สำนักทะเบียนท้องถิ่น ณ เดือน 9 กันยายน 2564

**4.สภาพทางสังคม**

**4.1 การศึกษา**

องค์การบริหารส่วนตำบลห้วยไร่ มีสถานที่การศึกษาในระบบโรงเรียนประถมศึกษา จำนวน 2 โรงเรียน (โรงเรียนมัธยมศึกษาขยายโอกาส จำนวน 2 โรงเรียน)

- ศูนย์พัฒนาเด็กเล็ก 2 แห่ง

- ที่อ่านหนังสือประจำหมู่บ้าน 13 แห่ง

- หอกระจายข่าว 14 แห่ง

**ตารางแสดงจำนวนนักเรียนในพื้นที่ตำบลห้วยไร่ มี 2 โรงเรียน**

**โรงเรียนบ้านวังร่อง โรงเรียนบ้านท่าช้าง**

|  |  |  |  |  |  |  |
| --- | --- | --- | --- | --- | --- | --- |
| **ระดับชั้น** | **ชาย (คน)** | **หญิง (คน)** | **รวม** | **ชาย (คน)** | **หญิง (คน)** | **รวม** |
| อนุบาล 2 | 12 | 9 | 21 | 3 | 4 | 7 |
| อนุบาล 3 | 17 | 10 | 27 | 4 | 10 | 14 |
| **รวม** | **29** | **19** | **48** | **7** | **14** | **21** |
| ประถม 1 | 7 | 11 | 18 | 12 | 10 | 22 |
| ประถม 2 | 12 | 7 | 19 | 12 | 7 | 19 |
| ประถม 3 | 7 | 11 | 18 | 11 | 10 | 21 |
| ประถม 4 | 9 | 7 | 16 | 8 | 10 | 18 |
| ประถม 5 | 6 | 11 | 17 | 7 | 7 | 14 |
| ประถม 6 | 10 | 13 | 23 | 6 | 6 | 12 |
| **รวม** | **51** | **60** | **111** | **56** | **50** | **106** |
| มัธยม 1 | 13 | 8 | 21 | 8 | 6 | 14 |
| มัธยม 2 | 11 | 8 | 19 | 13 | 5 | 18 |
| มัธยม 3 | 6 | 13 | 19 | 10 | 7 | 17 |
| **รวม** | **30** | **29** | **59** | **31** | **18** | **49** |
| **รวม** | **110** | **108** | **218** | **102** | **85** | **187** |

**หมายเหตุ** : ข้อมูล ณ วันที่ 25 เดือน มิถุนายน พ.ศ.2564

**ตารางแสดงจำนวนนักเรียนในศูนย์พัฒนาเด็กเล็ก 2 แห่ง**

|  |  |  |  |  |
| --- | --- | --- | --- | --- |
| **ชื่อโรงเรียน** | **ชาย (คน)** | **หญิง (คน)** | **รวม** | **หมายเหตุ** |
| **ศูนย์พัฒนาเด็กเล็ก บ้านวังร่อง** | 26 | 18 | **44** | **อายุ 2 ขวบ** |
| **ศูนย์พัฒนาเด็กเล็ก บ้านท่าช้าง** | 22 | 27 | **49** | **อายุ 3 ขวบ** |
| **รวม** | **48** | **45** | **93** |  |

**4.2 สาธารณสุข**

1.โรงพยาบาลส่งเสริมสุขภาพตำบลห้วยไร่ จำนวน 1 แห่ง

2.คลีนิคเอกชน จำนวน 1 แห่ง

3.ศูนย์บริการแพทย์ที่ปฏิบัติหน้าที่ในสถานพยาบาล โรงพยาบาลส่งเสริมสุขภาพตำบลห้วยไร่

-แพทย์ จำนวน 1 คน

-ทันตแพทย์ จำนวน 1 คน

-พยาบาล จำนวน 2 คน

-เภสัชกร จำนวน 1 คน

-เจ้าพนักงานส่งเสริมสุขภาพ จำนวน 1 คน

-เจ้าพนักงานสาธารณสุขชุมชน จำนวน 1 คน

-พนักงานอนามัย จำนวน 1 คน

-นักวิชาการสุขาภิบาล จำนวน - คน

-อสม. จำนวน 167 คน

4.ระบบการแพทย์ฉุกเฉิน (กู้ชีพ-กู้ภัย) องค์การบริหารส่วนตำบลห้วยไร่ได้จัดตั้งศูนย์กู้ชีพ 1669 ไว้บริการประชาชน

5.ประเภทการเจ็บป่วยที่เข้ารับการรักษาในโรงพยาบาล และศูนย์บริการสาธารณสุขทุกแห่ง

ก.โรงความดันโลหิตสูง

ข.โรคไขมันในเลือดสูง

ค.โรคเบาหวาน

ง.ปวดกล้ามเนื้อ

จ.โรคไข้หวัด

ฉ.โรคคออักเสบเฉียบพลัน

ช.อาการผื่นแพ้

ซ.อาการทางระบบรับความรู้สึก

ฌ.ไอ

**4.3 การสังคมสงเคราะห์**

-ผู้มีสิทธิได้รับเบี้ยยังชีพผู้สูงอายุ จำนวน 1,469 ราย

-ผู้มีสิทธิได้รับเบี้ยยังชีพผู้พิการ จำนวน 230 ราย

-ผู้มีสิทธิได้รับเบี้ยยังชีพผู้ป่วยเอดส์ จำนวน 20 ราย

**5. ระบบบริการพื้นฐาน**

**5.1 การคมนาคมขนส่ง**

**5.1.1 ทางหลวงแผ่นดิน** จำนวน 1 สาย คือ

(1) ทางหลวงแผ่นดินหมายเลข 2010 (หล่มสัก - ท่าอิบุญ) มีบทบาทเป็นถนนสายหลักของตำบลทำหน้าที่เชื่อมโยงคมนาคมขนส่งระหว่างหมู่บ้านภายในตำบลห้วยไร่ทางทิศตะวันออก จากหมู่ที่ 11 บ้านโป่งช้าง ผ่านหมู่ที่ 5 บ้านวังร่อง เข้าสู่ทิศใต้ของตำบลห้วยไร่ผ่านหมู่ที่ 4 บ้านร่องคู หมู่ที่ 9 บ้านหัวนาขาม หมู่ที่ 3 บ้านห้วยไร่ ยังไม่มีรถยนต์สาธารณะให้บริการประชาชน ประชาชนเดินทางสัญจรโดยใช้ยานพาหนะส่วนตัวเดินทางระหว่างตำบลห้วยไร่ - ตำบลบ้านติ้ว และเชื่อมโยงเข้าสู่ ตำบลหล่มสัก

**5.1.2 ทางหลวงท้องถิ่น**

(1) ทางหลวงชนบทหมายเลข พช. 70532 เป็นถนนที่แยกจากทางหลวงแผ่นดินหมายเลข 2010 (หล่มสัก - ท่าอิบุญ) ในเขตหมู่ที่ 11 บ้านโป่งช้าง ไปทางด้านตะวันออกและด้านใต้ ถึงโครงการห้วยขอนแก่น บรรจบกับ ทางหลวงชนบทหมายเลข พช. 4086 ระยะทาง ประมาณ 3.64 กิโลเมตร

(2) ทางหลวงชนบทหมายเลข พช. 4086 เป็นถนนที่แยกจากทางหลวงแผ่นดินหมายเลข 2010 (หล่มสัก - ท่าอิบุญ) เริ่มจาก แยกทางหลวงแผ่นดินหมายเลข 2010 (หล่มสัก - ท่าอิบุญ) เป็นทางลาดยางของกรมทางหลวงชนบท ผ่านหมู่ที่ 2 บ้านท่าช้าง , หมู่ที่ 1 บ้านท่าช้าง , หมู่ที่ 12 บ้านปากเหมืองแบ่ง และหมู่ที่ 8 บ้านวังขอนดู่ บรรจบกับทางหลวงชนบทหมายเลข พช. 70532 ระยะทาง ประมาณ 5.55 กิโลเมตร

**5.1.3 ถนนท้องถิ่นขององค์การบริหารส่วนตำบลห้วยไร่** ใช้คมนาคมขนส่งระหว่างหมู่บ้านและตำบลใกล้เคียงเป็นถนนคอนกรีต จำนวน 74 สาย และถนนลูกรัง จำนวน 40 สาย ขึ้นทะเบียนทางหลวง จำนวน 14 สาย

**5.2 การไฟฟ้า**

**สาธารณูปโภคและสาธารณูปการพื้นฐานของตำบลห้วยไร่ ที่สำคัญมีดังนี้**

**5.2.1 ไฟฟ้าครัวเรือน**

มีครัวเรือนที่ใช้ไฟฟ้า จำนวน ครัวเรือน คิดเป็นร้อยละ

**5.2.2 ไฟฟ้าสาธารณะ**ไฟฟ้าสาธารณะของตำบลห้วยไร่ จำนวน 910 จุด โดยเฉพาะในย่านชุมชนที่มีการอยู่อาศัยเกาะกลุ่มองค์การบริหารส่วนตำบลห้วยไร่สามารถจัดให้บริการไฟฟ้าสาธารณะเพื่อความปลอดภัยในการเดินทางและป้องกันภัยอาชญากรรมครอบคลุมทุกหมู่บ้าน โดยกระจายในหลายๆ บริเวณที่ควรมีไฟฟ้าสาธารณะ แต่ยังมีอีกหลายบริเวณที่ควรได้รับบริการ แต่ยังไม่สามารถให้บริการได้ครบถ้วนทุกจุดเนื่องจากชุมชนไม่มีเงินค่าใช้จ่ายสนับสนุนหน่วยงานจัดให้บริการไฟฟ้าและไม่มีงบประมาณค่าไฟฟ้าสาธารณะที่มีภาระต้องจ่ายทุกเดือน

**5.3 การประปา**

ประชาชนจำนวน 13 หมู่บ้าน ได้ใช้บริการประปาที่อยู่ในความรับผิดชอบของประปาหมู่บ้าน รวม 1,710 ครัวเรือน ดังนี้.

หมู่ที่ 1 จำนวนครัวเรือนที่ใช้น้ำประปา 132 ครัวเรือน

หมู่ที่ 2 จำนวนครัวเรือนที่ใช้น้ำประปา 74 ครัวเรือน

หมู่ที่ 3 จำนวนครัวเรือนที่ใช้น้ำประปา 65 ครัวเรือน

หมู่ที่ 4 จำนวนครัวเรือนที่ใช้น้ำประปา 167 ครัวเรือน

หมู่ที่ 5 จำนวนครัวเรือนที่ใช้น้ำประปา 167 ครัวเรือน

หมู่ที่ 6 จำนวนครัวเรือนที่ใช้น้ำประปา 108 ครัวเรือน

หมู่ที่ 7 จำนวนครัวเรือนที่ใช้น้ำประปา 115 ครัวเรือน

หมู่ที่ 8 จำนวนครัวเรือนที่ใช้น้ำประปา 108 ครัวเรือน

หมู่ที่ 9 จำนวนครัวเรือนที่ใช้น้ำประปา 162 ครัวเรือน

หมู่ที่ 10 จำนวนครัวเรือนที่ใช้น้ำประปา 141 ครัวเรือน

หมู่ที่ 11 จำนวนครัวเรือนที่ใช้น้ำประปา 121 ครัวเรือน

หมู่ที่ 12 จำนวนครัวเรือนที่ใช้น้ำประปา 85 ครัวเรือน

หมู่ที่ 13 จำนวนครัวเรือนที่ใช้น้ำประปา 70 ครัวเรือน

รวมทั้งสิ้น 1,710 ครัวเรือน

**หมายเหตุ** : ข้อมูล ณ เดือนกุมภาพันธ์ 2564

**5.4 โทรศัพท์**

-มีการให้บริการโทรศัพท์ประจำที่ครอบคลุมทุกพื้นที่ภายใต้การให้บริการของ บริษัท TOT

-มีการให้บริการโทรศัพท์เคลื่อนที่พร้อมอินเตอร์เน็ต มีเครือข่ายครอบคลุมพื้นที่ทั้งหมด โดยผู้ให้บริการได้แก่ บริษัท กสท.โทรคมนาคม ,AIS , TRUE, DTAC,MyCAT

**5.5 ไปรษณีย์หรือการสื่อสารหรือการขนส่งและวัสดุ ครุภัณฑ์**

- ไปรษณีย์ จำนวน 1 แห่ง

- ผู้ให้บริการระบบ Internet จำนวน 5 ราย

**6. ระบบเศรษฐกิจ**

**6.1 เกษตรกรรม** การเกษตรของตำบลห้วยไร่ ส่วนใหญ่ขึ้นอยู่กับอาชีพเกษตรกรรม ซึ่งปลูกข้าวมากที่สุดรองลงมาได้แก่ โหระพา กะหล่ำ มะเขือ หน่อไม้ฝรั่ง และการทำสวนผลไม้โดยเฉพาะมะขามหวาน สวนมะพร้าว เป็นต้น พื้นที่การถือครองของตำบลห้วยไร่ มีพื้นที่ทั้งหมด 61,187.5 ไร่ แบ่งเป็นที่ทำการเกษตร 13,190 ไร่ (พื้นที่นา 6,312 ไร่)พื้นที่การทำไร่ 3,212 ไร่ ทำสวนผลไม้ 1,560 ไร่ จำนวนประชากรและแรงงานในภาคเกษตรกรรม จำนวน 769 ครัวเรือน

**6.2 การปศุสัตว์** ระบุลักษณะการประกอบอาชีพทำการปศุสัตว์ ในเขตพื้นที่ เช่น การปศุสัตว์ จำนวนครัวเรือนในภาคปศุสัตว์ ก.เลี้ยงหมู..............8.................ครัวเรือน

**6.3 การบริการ**

ระบุลักษณะกิจกรรมการให้บริการในพื้นที่ เช่น

การให้บริการในเขตองค์การบริหารส่วนตำบลห้วยไร่ จะเป็นลักษณะสถานบริการประเภท ที่พัก โรงแรมหรือสถานบริการน้ำมันเชื้อเพลิง/แก๊ส ดังนี้

1.สถานีบริการน้ำมันเชื้อเพลิง จำนวน.........5...........แห่ง หมู่ 1,หมู่ 9, หมู่ 5 , หมู่ 8

2.ปั้มน้ำมันหยอดเหรียญ จำนวน.........16.........แห่ง

**6.4 การท่องเที่ยว** ชื่อสถานที่ท่องเที่ยว อ่างเก็บน้ำห้วยขอนแก่น ปริมาณนักท่องเที่ยว 100 คน/เดือน

**6.5 โรงงานอุตสาหกรรม** ตาม พรบ.โรงงานอุตสาหกรรม พ.ศ.2535

-บริษัท J.P.Green จำกัด รับซื้อและส่งออกพืชผลทางการเกษตร จำนวน 1 แห่ง

**6.6 การพาณิชย์และกลุ่มอาชีพ**

1.กลุ่มมะพร้าวแก้วขวัญหอม หมู่ 2 บ้านท่าช้าง

2.กลุ่มน้ำพริก หมู่ 2 บ้านท่าช้าง

3.กลุ่มหน่อไม้ฝรั่ง หมู่ 1 บ้านท่าช้าง

4.กลุ่มแปรรูปผลิตภัณฑ์อาหาร หมู่ 9 บ้านหัวนาขาม

5.กลุ่มทอผ้ามุก หมู่ 3 บ้านห้วยไร่

6.กลุ่มเกษตรอินทรีย์ หมู่ 5 บ้านวังร่อง.

**7.ศาสนา ประเพณี วัฒนธรรม**

7.1 ประชาชนในพื้นที่นับถือศาสนาพุทธ ร้อยละ 100 ของจำนวนประชากรทั้งหมดในเขตตำบลห้วยไร่

วัด 5 แห่ง

1.วัดโฆษาท่าช้าง หมู่ที่ 2 บ้านท่าช้าง ตำบลห้วยไร่

2.วัดศรีสุพล หมู่ที่ 4 บ้านร่องคู ตำบลห้วยไร่

3.วัดศรีสองคร หมู่ที่ 5 บ้านวังร่อง ตำบลห้วยไร่

4.วัดศรีเจริญชัย หมู่ที่ 6 บ้านแก่งยาว ตำบลห้วยไร่

5.วัดโป่งช้าง หมู่ที่ 11 บ้านโป่งช้าง ตำบลห้วยไร่

7.2 ประเพณีและงานประจำปี

ประเพณีประจำถิ่นได้แก่

-ประเพณีวันเข้าพรรษา

-ประเพณีบุญบั้งไฟ

-ประเพณีสงกรานต์

-ประเพณีกวนข้าวทิพย์

-ประเพณีแห่กวงคำ

-ประเพณีบุญเจดีย์ข้าว

7.3 ภูมิปัญญาท้องถิ่น ภาษาถิ่น

ภูมิปัญญาท้องถิ่นได้แก่

-การทอผ้าขิด

-กลุ่มจักสาน

7.4 OTOP สินค้าพื้นเมืองและของที่ระลึก

- มะพร้าวแก้ว หมู่ที่ 2

- ดอกไม้จันทน์ หมู่ที่ 3

- โลงศพ หมู่ที่ 4 , 9

- ปุ๋ยชีวภาพ หมู่ที่ 12

- ทอผ้ามุก หมู่ที่ 3 , 5

- ผ้าขิด หมู่ที่ 2

- ผักปลอดสาร หมู่ที่ 5

**8.ทรัพยากรธรรมชาติ**

8.1 น้ำ แหล่งน้ำที่ใช้ในพื้นที่ เป็นน้ำจากอ่างเก็บน้ำห้วยขอนแก่น ที่ก่อสร้างขึ้นโดยกรมชลประทาน ตั้งอยู่ในเขตตำบลห้วยไร่ ต้นน้ำมาจากถ้ำใหญ่ อำเภอน้ำหนาว จังหวัดเพชรบูรณ์ เป็นแหล่งน้ำที่มนุษย์สร้างขึ้น

- หนองฮี ตั้งอยู่หมู่ที่ 13 เนื้อที่ประมาณ 87 ไร่ หรือ 139,200 ตร.ม. ประชาชนใช้ประโยชน์ในน้ำในทางเกษตรกรรม

8.2 ป่าไม้ ทรัพยากรป่าไม้ ป่าไม้ได้ถูกชาวบ้านตัดเพื่อทำพื้นที่เพาะปลูกและนำไม้มาใช้ประโยชน์ขณะนี้ป่าไม้ในเขตตำบลเหลือน้อยมาก

8.3 ภูเขา ลักษณะเป็นภูเขาสูงและที่ราบสูง